Þingmenn í Færeyjum óttast að höfrungadráp helgarinnar hafi áhrif á útflutning. Margfalt fleiri hvalir voru drepnir en gert var ráð fyrir, og Færeyingum sjálfum brugðið, að sögn formanns færeyska hvalveiðiráðsins.
Færeyingar liggja nú undir þungu ámæli dýraverndunarsinna eftir að yfir fjórtán hundruð leiftrar, tannhvalir af höfrungaætt, voru drepnir við Austurey síðastliðinn sunnudag. Það er metfjöldi en formaður færeyska hvalveiðiráðsins segir Færeyingum sjálfum mjög brugðið.
Færeyingar hafa lengi veitt hvali á þennan hátt, smalað þeim inn í þrönga firði og drepið í hrönnum í fjöruborðinu. Síðustu ár hafa að jafnaði um 600 grindhvalir verið drepnir á ári, og þegar veiðimenn voru að gera sig klára utan Skálafjarðar á Austurey á sunnudaginn var talið að um 200 dýr væru í vöðunni, að mestu grindhvalir. En þar reyndust hátt í fimmtán hundruð leiftrar af höfrungakyni, en aðeins veiddust 35 slíkir allt árið í fyrra.
Olavur Sjurdarberg, formaður færeyska hvalveiðiráðsins, segir að grípa hefði átt í taumana fyrr og að það sé mörgum Færeyingum áfall hve mörg dýr voru felld. Engin lög hafi þó verið brotin.
Samkvæmt könnun færeyska ríkisútvarpsins er yfir helmingur Færeyinga andvígur veiðum á tannhvölum af höfrungaætt en fyrri kannanir hafa sýnt að mikill meirihluti er fylgjandi grindardrápunum.
Sjúrður Skaale, þingmaður Jafnaðarmannaflokksins, segir að ímynd grindardrápanna sé heldur slæm á heimsvísu, en nú þegar megnið af því sem var drepið sé af höfrungakyni, geti veiðarnar farið að hafa áhrif á færeyskan útflutning.
Færeyingar þurfi að endurskoða veiðarnar, hafi þær áhrif á vöruflutning til útlanda.
Jacob Vestergaard sjávarútvegsráðherra efast um að veiðarnar hafi áhrif á útflutning. Ekki hafi verið neitt athugavert við Grindadrápin um helgina, þar hafi allt verið til fyrirmyndar og Færeyingar ættu óhræddir að halda í hefðirnar.
Við tilskiljum okkur rett til að nyta það sem er í havinum, a uppbyggilegan mata, líka þegar kemur að springadrapinum í Skalafirði, tad er okkar rettur og vid verdum að halda fast í okkar tilverugrundvöllur.
Þingmenn í Færeyjum óttast að höfrungadráp helgarinnar hafi áhrif á spilli fyrir útflutningi. Margfalt fleiri hvalir voru drepnir en gert var ráð fyrir, og er Færeyingum sjálfum brugðið, að sögn formanns færeyska hvalveiðiráðsins. 